***Предложения***

***За дейността на читалище „Христо Смирненски-1946“ гр.Варна за 2021 година***

НЧ „Христо Смирненски-1946“ се намира в гр. Варна, район „Младост“ бл.49 и обслужва 43000 жители . Членове на читалището (153), читатели в библиотеката, участници във формите на дейност, могат да бъдат и от други райони на града.

Съобразявайки се с изискванията на Закона за Народните читалища, чл.3, т.1, Читалищното настоятелство предложи и Общото събрания на членове на читалището прие през предстоящата 2021 г. в читалището да се работи по следните видове дейности:

**I. Библиотечна дейност:**

1. Обновяването и попълването на библиотечния фонд да става ежемесечно.

2. Да продължи обнобняваването на детския отдел с подходяща литература.

3.Годишния абонамент на периодичнте издания, вестници, списания да включва повече детски издания, алманаси и детски енциклопедии.

4. Осигуряване на достъп до технически средства.

5. Обособяване на детска читалня в библиотеката.

6. Обзавеждане на бибилотеката с нови стелажи.

7. Осигуряване на достъп до библиотеката чрез фейсбук и електронна поща, работа по предварителни заявки,за по­– добро обслужване на читатели със здравословни проблеми.

8. Работа по изпълнение на проект по програма „Българските библиотеки –съвременни центрове за четене и информираност на Министерство на културата, по който читалището е одобрено за втора поредна година.

9. Привличане на нови читатели чрез:

- Продължаване на работата по проект „Четящи хора- изнесена библиотека“, съвместно с пенсионерски клуб „Младост-2“. Привличане и на други пенсионерски клубове за участие в проекта,Дом за възтастни хора „Гергана“, „Варненски затвор“.

-Прдставяне на нови книги- от български и чужди автори пред активни читатели и потребители на библиотечни услуги. Пренасочване на дерения към областни библиотеки, Варненски затвор и потребители на услиги на библиотеката.

 - Разнообразяване на „Лятна сладоледена читалня“. Чествания на бележити личности. Презентиране на препоръчителна литература и размяна на детски книжки.

 -Да се популяризират нови заглавия и инициативи организирани от библиотеката в читалището, с помощта на фейсбук. Да се оформят групи от четящи хора на определени жанрове в литературата. Да се презентира предстояща литература.

8. Продължаване на проекта “ Мобилно четене“ съвместно с „Градски транспорт“ ЕАД град Варна.

9. Да продължи творческият цикъл, организиран от клуб „Автограф“ и клуб „Таланти“:

- Участие в инициативата на списание „National Geographic” - “Малки откриватели“

 -Огранизиране на срещи с известни личности- писатели, поети, журналисти, хора на изкуството.

 -Огранизиране на Творчески – Писателски работилници

 -Представяне на детско авторско творчество – стихове, разкази, гатанки на участници в клуб „Таланти“ и издаване на книжка с тяхното творчество.

 10. Активно участие в Седмицата на четенето, Седмицата на детската книга и изкуства за деца, чествания, посветени на Първи ноември- Деня на народните будители, 24 май- ден на Славянската писменост и култура.

 11. Да се работи за включване в проекта „Глобални библиотеки“.

 12. Продължава работа по проект „Забавна библиотека“- включване на нови игри и състезания за деца, деца и родители, групово или самостоятелно.

 13. Продължава проект „Приказна гора“ - забавно четене, игри, състезания

 \*Нови инициативи:

 1.Поставяне на къщички за книги, изработени от деца в лятната занималня. Поддържане и периодично зареждане на къщичките.

 2.Откриване на „Алея на детската книга“ – обмен и подаряване на книжки от деца за деца.

 3.Изнесено четене посветено на най-малките, посещения в детски градини, четене и разказване на приказки с цел провокиране на интереса към книгата на децата от най-ранна възраст.

**II. Учебна дейност:**

Приоритет „Образование“- ограмотяване, повишаване на знания и технически умения, комуникация, инициативност и адаптивност.

\*Традиционни форми:

1. Целогодишно действаща занималня за деца от I- VI клас.
2. Курс по Български език и Литература VI - XII клас.
3. Курс по Математика за VII клас.
4. Курс по Математика - III- VI клас
5. Езикови курсове- Английски, Италиански език
6. Продължаваме работа по проект „3D моделиране“ с използване на специални технически средства, иновативни методи за придобиване на знания и умения.
7. Лятна езикова занималня за деца от предучилищна възраст до 12години
8. Клуб „Всичкознайко“ -шах,фитнес за ума, логически задачи и други видове игри.
9. Клуб „ Еко планета“ –съвместно с кметство Младост, Природонаучен музей, Аквариум, Варненски делфинариум. Организират беседи с еколози, ихтиолози и океанолози.

 Родители и деца полагат системни грижи за поддържане на детски площадки и зелени площи в кв.Трошево.

\*Нови предложения:

1. Съвместна работа с Център за кариерно ориентиране Варна към ЦПЛР- „Латна академия: Опознай професиите“, запознаване на децата с различни професии и срещи с професионалисти в различни области.

2. Създаване на организация за включване в различни интернет платформи за онлайн обучения и развиване на повече възможности за работа в дигитална среда.

**III. Художествено-творческа дейност**

\*Традиционни форми:

1. Арт ателие по приложно и изобразително изкуство- „Сръчни ръчички за всички“- целогодишни занимания.
2. Работилница за художествени занаяти, за малки и големи- целогодишен цикъл.
3. Музикална школа- пиано, синтезатор, солфеж, вокално пеене.
4. Музикална работилничка- занимания с елементи от системата на Карл Орф Шулверк за деца от 3-6 години (работи се съвместно с родители)
5. Детско театрално студио „Пук“.
6. Детска вокална група.
7. Група за народно пеене „Светлина” съвместно с пенсионерски клуб „Младост -2“.
8. Детски танцов състав „Танцуващи звездички“.
9. Творчески клуб „Автограф“.
10. Детски писателски клуб“ Таланти“- литературни и творчески четения- представяне на произведения на деца и възрастни.
11. Художествено – творческите колективи и школи организират и провеждат:

А) продукции и концерти на деца от музикалната школа,театрална школа „Пук“ и художествено -творчески колективи.

Б) изложби, участия в конкурси- национални и международни- на участниците в арт ателие и школата по художествени занаяти

В )презентация в деня на отворени врати в читалището- традиционна изява преди започване на учебната година и новия творчески сезон –срещи с преподаватели и художествени ръководители

\*Нови предложения:

 13. Школа за занимания по УШУ/кунг фу за деца

 14. Хатха йога за възрастни

 15. Детски хор за народно пеене .

 16. Група за съвременни танци за деца.

 **IV. Работа по проекти:**

 1. Проект „Нарисувай буквите“ – украси блока, в който живееш. По повод 24 май децата от занималнята и арт ателие „Сръчни ръчички за всички“ творят и рисуват и изписват азбуката в откритите части на блока и пред читалището.

 2. Продължава работата по проект „Четящи хора- изнесена библиотека“ – съвместно с пенсионерски клубове в район Младост, дом за възрастни хора „Гергана“ и Варненски затвор.

3. Четвърти етап от проект „Учи и сподели“- комуникация чрез интернет, Фейсбук, мобилни групи по интереси.

 4.Продължава работата по проект „Мобилна библиотека“ съвместно „Градски транспорт“ ЕАД.

 - Предоставят се безвъзмездно материали за четене (вестници, списания, поезия и детски книжки) на пъуващите в тролейбусите на градския транспорт в „Месец на лятното четене“.

-По случай на Първи ноември- Деня на народните будители

-По повод 24 май- ден на Славянската писменост и култура

-Великден, Коледа и Нова година, пътниците получават специално изработени поздравителен и информационен плакат.

 5.Продължава и се обогатява работата по проект „Забавна библиотека“, като се организират различни игри в библиотеката (Открий книгата, Отгатни героя, Познай приказката и други) за деца и възрастни, групови и самостоятелно, включват се нови образователни игри.

Цел на проекта – да се насърчи четенето, като се използват ролеви игри и игри със състезателен характер.

 6.Продължаваме да участваме в проекти на Министерство на културата и Община Варна- „Дирекция Култура и духовно развитие“.

**V.Календар на масови прояви и събития:**

**Месец Януари**:

-Отбезяваме „Януарски празници“ - традиции, обичаи, обреди, честване съвместно с клуб „Младост-2“ - гостуват фолклорни групи от областта.

-Честавне на 173г. от рождението на Христо Ботев.

**Месец Февруари**:

- Отбелязване на 148г. от обесването на Васил Левски с изложба от рисунки на децата,рецитал на стихове за Левски, състезание „Лъвски скок“.

-Авторът на „Дневникът на един Дръндьо“ Джеф Кини навършва 50 години – разказване на любими моменти от забавната поредица на автора.

 **Месец Март:**

**-** Мартенски празници-Честване на Първи март, Трети март, Осми март- с участие на деца от у-ще „Добри Чинтулов“.

- Огранизиране на изложба - базар на мартеници, изработени от участници в клуба по художествени занаяти и ателие по изобразително и приложно изкуство „Сръчни ръчички за всички“.

**Месец Април:**

- Честване „Дните на детската книга и изкуства за деца“ - срещи с детски писатели, аниматори и художници.

-Посещения на деца в детски градини и занимални, изява на децата от детска театрална школа“Пук“, детска вокална група и детски хор народно пеене.

-Благотворителна изложба- базар по повод Великден

- Членове на читалището, деца и родители участват в боядисване на яйца, приготвяне на Великденски козунаци и картички. Събраните средства се използват за приготвяне на Великденски колети, които се даряват в приюта на Отец Иван в Нови Хан, на възрастни хора в дом „Гергана“ и „Карин дом“.

**Месец Май**:

-Честване Деня на храбростта- 6 май- Гергьовден

-Отбелязване на Деня на Европа- 9 май. Конкурс - изява на децата от школата по английски език – „Млад европеец“

-Стартиране на летен цикъл съвместно с „Градски транспорт“ ЕАД град Варна.

- Изнесена читалня в Парк - музей „Владислав Варненчик“ град Варна, участници са деца, посещаващи различни форми на дейност в читалището.

-Празнична украса на района на читалището, посветена на 24 май

**Месец Юни:**

- Честване Деня на детето 1 юни- детско парти за деца от школите, курсовете, художествените колективи, детска занималня.

-Изяви на децата, участващи в лятната занималня

-На 18 юни честване на 98 години от смъртта на Христо Смирненски . Осъществяване на връзка с читалища, носещи неговото име и съвместно отбелязване на годишнината- размяна на есета, рисунки, стихове и други.

- „Научи правилата за движение“ игра със състезателен характер, с участие на деца от занималнята и ученици от ОУ“Добри Чинтулов“, с велосипеди и тротинетки, съвместна инициатива на италището с МВР и КАТ Варна.

**Месец Юли и август:**

**-**Отбелязване на 400г. от рождението на Лафонтен на 8 юли, четене и разказване на басни на автора.

- Продължава активната творческа дейност в лятната занималня: Посещения на различни музеи, Забавна детска библиотека, Приказна гора, Мобилен театър, Пленери на открито, Сладоледена читална, Плажни партита, Месец на лятното четене (Мобилно четене в градския транспорт).

**Месец Септември:**

-От 1 септември започва подготовка за новата учебно-творческа година –курсове по български език и математика и занималнята от II – VI клас.

-Ден на отворени врати в читалището.Презентация на цялостната дейност в читалището с участието на преподаватели и художествени ръководители, гостуват журналисти и представители на медии.

- На 13 септември отбелязваме 105г. от рождението на Роалд Дал с „Есенно четене“ на открито.

- На 26 септември честваме 135г. от рождението на Ран Босилек и интерпретиране по забавен начин на неговите приказки.

-Честване на 123 години от рождението на Христо Смирненски- патрон на читалището. Рецитал по негови стихове, с участието на литературен клуб „Автограф“ и детски литературен клуб „Таланти“.

**Месец Октомври:**

 **–**Участие в различни инициативи в „Седмицата на четенето

-Отбелязване на 95г. от първото издание на книгата „Мечо Пух“ на Алън Милн

**Месец Ноември:**

**-** Честване на Деня на Народните будители- 1 ноември.

-Изпращане на поздравителни адреси на дългогодишни читатели, изработване на табла и запознаване с историята на варненските будители.

-Награждаване на най-изявените читатели-деца и възрастни, на специална церемония, организирана и проведена в читалището.

-Честване на Денят на християнското семейство- 21 ноември, съвместно с пенсионерски клуб „Младост-2“.

-Е градския транспорт поставане на табла и информаця за видни варненски будители – инициатива съвместно „Градски транспорт“ ЕАД.

-На 22 ноември отбелязваме 55г. от смъртта на разказвача на приказки Светослав Минков.

**Месец Декември:**

- Коледен концерт - с участие на деца от школите и художествено-творчески колективи в читалището.

-Благотворителни изяви: изработване на коледни картички, сурвакници.

-Коледен базар с участието на членове на читалището, родители и деца.

-“Коледна трапеза“ с участието на ПК“Младост 2, изработване на традиционни български ястия.

- Деца от читалището участват с лични средства в подготовката на „Коледен колет“ с подаръци за деца от приюта на Отец Иван от Нови хан и деца от „Карин дом“.

-Участия в районни и градски тържества, творчески изяви- изложби, конкурси, шествия и паради.

-Новогодишно парти за децата в читалището

**VI. Концерти и творчески изяви:**

-Участия на деца в традиционни коледни и новогодишни тържества и такива посветени на 24 май.

-Концерт на деца от школата по пиано, художествено- творчески състави, детска театрална школа „Пук“ .Участия в регионални, областни и национални конкурси и фестивали.

-Участие в традиционен концерт на открито, посветен на 22 септември - Ден на Независимостта на България и 123 години от рождението на Христо Смирненски съвместно с ПК "Младост-2".

-Уастия на певческа група „Светлина“ в регионални, областни и национални конкурси и фестивали.

-Изяви на сцена „ Раковина“, на фолклорни областни и международни фестивали.

**VII. Общ бюджет:**

НЧ „Христо Смирненски 1946“ ще работи по проект „Изкуството ни обединява“, по-силни, по-креативни и по-адаптивни, особено в условия на криза и се нуждае от финансова подкрепа от Дирекция култура на Община Варна.

Проектът е свързан с творческа изява на деца от занималнята и школите в читалището, за онлайн обмяна на различни видове изкуство, споделяне на снимки, видеа и обмяна на електронни материали за учебния процес с възможност за директна връзка. Децата ще могат да споделят както рисунки, лично творчество, литературни творби, учебни материали и други през онлайн платформа с бърз онлайн достъп до учители, съученици и приятели.

 **За целта са необходими средства за:**

1.Създаване и инсталиране на онлайн платформа 1800лв.

2.Наемане на специалист в

сферата на интернет тхнологиите 1000лв.

3.Обучение на персонал и учсатници 1000лв.

4.Поддръжка на онлайн платформата 1200лв.

**Общ бюджет 5000 лв**

**Искана помощ: 3500 лв**

Предложенията за дейността на читалище „Христо Смирненски -1946“ гр.Варна за 2021 г. са приети на Общо събраниена членоветему, по предложение на Читалищното Настоятелство, проведено на 6.11.2020 година.

 Председател на ЧН:

 /П. Попова/